लांग मार्च 5
लांग मार्च 5 (Long March 5 या Changzheng-5) चीन का भारी कक्षीय प्रक्षेपण यान रॉकेट है। इसका विकास चीन अंतरिक्ष प्रक्षेपण यान प्रौद्योगिकी अकादमी द्वारा किया गया है। यह चीन का पहला ऐसा राकेट है। जिसमे नए तरह का तरल ईधन का प्रयोग किया गया है। वर्तमान में, दो लांग मार्च 5 वाहन को अलग अलग अभियानों के लिए बनाया जा रहा है। लांग मार्च 5 पृथ्वी की निचली कक्षा में 25000 किलोग्राम तथा भू-स्थिर स्थानान्तरण कक्षा में 14000 किलोग्राम तक लांच कर सकता है। यह अमेरिका के डेल्टा IV हैवी की टक्कर का एक भारी कक्षीय प्रक्षेपण यान रॉकेट है। यह अमेरिका और चीन के रॉकेट के बीच संतुलन का कार्य भी करेगा। इसकी प्रथम उड़ान 3 नवंबर 2016, 12:43 यूटीसी को हैनान द्वीप के वेनचांग उपग्रह प्रक्षेपण केंद्र से हुई। जो सफल रही।